Den Vest-Sjællandske Avis, 1839-02-15
fra Grændsen. Belgien. Gen. Skryneckis Kaldelse kan ansees for det katholske Parties Værk, som, af Frygt for at blive omgaaet af det fremskredne liberale Partie ved den med hver Dag voxende Bevægelse, i den fordums Polske Overfeltherre udsaae sig en Hærfører, som var dets Meninger og Principer hengiven, og saaledes tænkte at undgaae den Fare at see en Fransk General, omgiven af en antikatholsk, til demokratiske Jdeer hengiven Ungdom i Spidsen for Hæren, ved hvis Hjælp Præstepartiet ved et seierrigt Felttog kunde blive trængt tilbage i Arrieregarden, og Præsterne tabe deres nu næsten uomtvistede Herredømme. Valget kunde, betragtet fra dette Parties Standpunkt, ikke have været bedre; Skryneck var og er meere end from, han er bigot, fuld af bittert Had imod demokratiske Jdeer, som gjennemkrydse hans Planer, og stedse havde søgt at berøve ham Palmen for hans Feltherretalent. Hvorvidt derimod Valget er heldigt, naar man tager Hensyn til hans Dygtighed som Feltherre, derom tvivle mange velunderrettede Militaire, idet de troe, at det mangler ham paa hiin Dristighed i sine Planer, hiint skabende Genie og fremfor Alt paa hiin dristige Kraft i sin Beslutning, som forenede i een Person ikke afgjøre Slag alene, men Felttog. Hans skarpe Blik, hans Determincerthed, hans urokkelige Kulde og exempelløse Mod i Slaget have hos et ridderligt Folk som Polakkerne. bidraget meget til at forstørre hans Roes som Feltherre. – Kongen har bevilget den hidtilværende Belgiske Gesandt i Kjøbenhavn, Baron van der Straten Ponthoz, den af ham ansøgte Afskeed. – Den Belgiske Moniteur af 7de Febr. melder i sin officielle Deel: "Grev v. Rechberg, Hs. Majestæt Keiseren af Østerrigs Forretningsfører, og Grev v. Seckendorff, Hs. Maj. Kongen af Preussens Forretningsfører, have med de deres Gesandtskaber attacherede Personer forladt Brüssel den 6te Febr." – De ved Justitsdepartementet ansatte Embedsmænd have den 5te in corpore taget Afsked med den forrige Justitsminister Hr. Ernst. J sit Svar herpaa yttrede han: "En Minister er fremfor Alt Statsmand, min Hengivenhed for Gebetets Jntegritet, jeg fordølger det ei, er den eneste Aarsag tilminTilbagetræden. Jeg agter deres Mening, som betragte denne Sag anderledes, men jeg kan ikke opoffre min." – Fra Leiren ved Beverlod skrives af 5te d. M., at der er foretaget en vigtig Fængsling der. Det var lykkedes en Hollandsk Officeer, forklædt som Snedkersvend at trænge ind i Leiren, hvor han arbeidede. Dette Menneske, som boede i Nabo Landsbyen, blev bragt for Leirens Befalingsmand, der lod ham bringes til Brüssel. – Flere Deputerede af den Dumortierske Forening begav sig den 6te Febr. til Gen. Skryneck. Det var en Slags Deputation. Den ædle Helt viste sig meget rørt over dette Skridt. Han synes at tælle nogle og 50 Aar er af høi Væxt, har et mandigt Ydre, en fri Pande, et gjennemtrængende Blik og en Gang fuld af Værdighed. Fransk taler han med Lethed og ElegantsDen beskedne Simpelhed i hans Underholdning hæver Fortjenesten. Generalen begyndte sin militaire Løbebane 1807 efter Slaget ved Jena og gjennemgik alle Grader. Han forlod Prag paa Kongens formelige Kald. Grev v. Montalembert var Mægler imellem ham og Leopold. Forresten undrer Generalen sig meget over den Preussiske og Østerrigske Gesandte Fordringer med Hensyn til sig; thi han er i samme Stilling som de andre i de Belgiske Rækker optagne Polakker. Han blev ganske bestemt ikke tilbageholdt ved Forpligtelser imod Østerrig.